**DOKUMENTUMFILM-PÁLYÁZAT**

**A KULTÚRA MINT ELLENÁLLÁS**

az egykori kelet-európai szocialista országokban



A PAREVO és a COURAGE *A kultúra mint ellenállás* címmel **nemzetközi dokumentumfilm-fesztivált** rendez a Kelet-Európa volt szocialista országaiban kialakult kulturális ellenállás formáiról. Pályázni olyan színvonalas dokumentumfilmekkel lehet, amelyek nem csupán elgondolkodtatnak, de izgalmas vizuális élményvilágot közvetítve a szélesebb közönség érdeklődésére is számot tarthatnak.

A nemzetközi filmfesztiválra egész Kelet-Európából várjuk az egykori szocialista országokban kialakult nonkonform és ellenzéki kultúra különféle válfajait feldolgozó dokumentumfilmeket.

A fesztivál nemzetközi zsűrije által legjobbnak ítélt film rendezőjét a Dunatáj Alaptívány **1000 euró** értékű fődíjban részesíti.

A zsűri által kiválasztott filmeket 2018 májusa és decembere között, négy közép-európai városban – Budapesten, Prágában, Bukarestben és Varsóban –, valamint az Egyesült Királyságban és Németországban mutatjuk be a fesztiválsorozat keretében és a kapcsolódó rendezvények keretében.

A fesztivál a megjelölt tágabb tematikán belül különösen az alábbi témákról vár filmeket:

* a nonkonform művészet világa a szocializmusban;
* ifjúsági szubkultúrák, underground zene (rockerek, hippik, punkok);
* kísérleti színház;
* alternatív film-, performansz- és táncművészet;
* illegális oktatás és kiadói tevékenységek (pl. szamizdat, repülő egyetemek);
* emberi jogok és ökológiai (zöld-) mozgalmak;
* hagyományőrző csoportok (pl. táncház mozgalom);
* kisebbségi, emigráns és „disszidens” kultúra;
* új életmódot hirdető körök;
* vallásos közösségek élete a szocialista korszakban.

Célunk, hogy felfedezzük és támogassuk a független kelet-európai dokumentumfilmeket, és a legjobbakat bemutassuk a nemzetközi közönségnek. A COURAGE–PAREVO dokumentumfilm-fesztivál egész Kelet-Európa területéről várja az újszerű megközelítéseket alkalmazó alkotásokat. A fesztivál nyilvános fórumot és támogató platformot biztosít a feltörekvő filmkészítők számára műveik bemutatásához.

**HATÁRIDŐK**

**ELSŐ KÖR: AZ ABSZTRAKTOK BEKÜLDÉSE 2017. szeptember 29. 24:00 óráig.**

**Az absztraktokat a** **courage.filmfestival@btk.mta.hu** **e-mail címre várjuk.**

A pályázóknak az alábbiakat kell benyújtaniuk:

1. angol nyelven írt összefoglaló, amely tartalmazza a film rövid leírását, célját és mondanivalóját/következtetéseit;
2. elérhetőségek: a készítő(k) e-mail címe(i);
3. a film hossza, gyártási éve és formátuma;
4. a film készítőinek, a legfontosabb szereplőinek/interjúalanyainak listája;
5. nyilatkozat arról, hogy a film vetítési jogaival a pályázó rendelkezik és hozzájárulását adja annak bemutatásához.

A filmeket lehetőleg angol felirattal kell benyújtani, de szükség esetén a kiválasztott filmekhez angol nyelvű feliratozást biztosítunk. A sikeres pályázókat 2017. október 16-ig értesítjük a film elküldésével kapcsolatos részletekről.

**MÁSODIK KÖR: A FILMEK BEKÜLDÉSE (FELTÖLTÉSE) 2017. október 31. 24.00 óráig.**

A filmeket HD formátumban – lehetőleg angol felirattal – egy megadott szerverre kérjük majd feltölteni vagy DVD lemezen postán elküldeni a megadott címre 2017. október 31-én 24:00 óráig. A vetítésre kiválasztott dokumentumfilmek készítőivel 2017. november 30-ig felvesszük a kapcsolatot.

\*\*\*

A COURAGE és a PAREVO projektekről bővebb információ az alábbi linkeken található:

[cultural-opposition.eu](http://www.cultural-opposition.eu)

[parevo.eu](http://www.parevo.eu)



A COURAGE hároméves nemzetközi kutatóprogramot (2016—2019) a Horizont 2020, az Európai Unió Kutatási és Innovációs Keretprogramja támogatja a 692919. számú támogatási szerződés keretében

**JELENTKEZÉSI LAP**

**Kérjük, hogy az absztraktokat legkésőbb 2017. szeptember 29-én 24:00 óráig küldjék a** **courage.filmfestival@btk.mta.hu** **e-mail címre.**

A FILM CÍME (angolul):

A FILM CÍME (eredeti nyelven):

A FILMKÉSZÍTŐ(K) NEVE(I):

A film LEÍRÁSA (max. 500 szó):

A gyártás ÉVE:

Formátum:

Hossz (perc):

Nyelv(ek):

Felirat(ok):

A filmben szereplő személyek/interjúalanyok NEVEI:

ELÉRHETŐSÉGEK:

Kapcsolattartó személy neve:

e-mail cím:

telefon:

NYILATKOZAT:

Alulírott …………………….. kijelentem, hogy a felhívásra benyújtott film vetítési jogaival rendelkezem és jogdíjra a 2018-ban sorra kerülő COURAGE–PAREVO nemzetközi filmfesztiválokon történő vetítésekért nem tartok igényt. Hozzájárulok ahhoz, hogy a benyújtott filmet 2018-ban a COURAGE–PAREVO filmfesztiválokon közönség előtt levetítsék.

Kelt:

Aláírás

 (név)